
Europski parlament,
–	uzimajući u obzir Prijedlog odluke Vijeća (COM(2025)0376),
–	uzimajući u obzir nacrt Protokola o izmjeni uz Sporazum između Europske unije i Švicarske Konfederacije o automatskoj razmjeni informacija o financijskim računima radi poboljšanja izvršavanja poreznih obveza na međunarodnoj razini (COM(2025)0376),
–	uzimajući u obzir članak 113., članak 115., članak 218. stavak 6. drugi podstavak točku (b) i članak 218. stavak 8. drugi podstavak Ugovora o funkcioniranju Europske unije, na temelju kojih se Vijeće savjetovalo s Parlamentom (C10‑0199/2025),
–	uzimajući u obzir članak 84. i članak 117. stavak 8. Poslovnika,
–	uzimajući u obzir izvješće Odbora za ekonomsku i monetarnu politiku (A10-0202/2025),
1.	odobrava sklapanje Protokola o izmjeni uz Sporazum;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Švicarske Konfederacije.

